Document ID: /roh_data/filtered/Bilingualer_Corpus_interleaved-it-rm.jsonl.gz/1434

This is a text translated from Italian to Rumantsch Grischun.
Il Governo propone l'adesione al Concordato sulle misure contro la violenza in occasione di manifestazioni sportive

Il Cantone dei Grigioni aderisca al Concordato sulle misure contro la violenza in occasione di manifestazioni sportive: Questo è quanto propone il Governo grigionese al Gran Consiglio, che tratterà il tema dell'adesione nella sessione di agosto 2008.

Nel marzo 2006, le Camere federali avevano approvato una revisione parziale della legge federale sulle misure per la salvaguardia della sicurezza interna, allo scopo di offrire alle autorità i mezzi necessari contro la violenza in occasione di manifestazioni sportive, in particolare in vista dei Campionati europei di calcio 2008 e dei Campionati mondiali di hockey su ghiaccio 2009. Per contrastare la violenza in occasione di manifestazioni sportive, quali misure preventive sono stati fissati la registrazione dei tifosi violenti in un sistema d'informazione nazionale, nonché il divieto di recarsi in un Paese determinato, le aree vietate, l'obbligo di presentarsi alla polizia e il fermo preventivo di polizia.

Queste misure scadranno alla fine del 2009. La Confederazione sta lavorando a una modifica costituzionale attraverso la quale le venga attribuita la competenza legislativa in questo settore. I Cantoni temono che ciò porti a un intervento nella sovranità cantonale sulla polizia, motivo per cui si sono pronunciati a favore di un concordato. L'attuale Concordato riprende le misure a termine della Confederazione e disciplina le misure preventive di polizia per contrastare in anticipo la violenza in occasione di manifestazioni sportive. Si tratta delle aree vietate, dell'obbligo di presentarsi alla polizia e del fermo preventivo di polizia. Queste misure contro il tifo violento non sono necessarie soltanto per lo svolgimento dei Campionati europei di calcio 2008 e dei Campionati mondiali di hockey su ghiaccio 2009 in Svizzera, bensì anche per i campionati nazionali degli sport di grande richiamo di pubblico.

Il testo del Concordato è stato approvato in occasione della riunione autunnale della Conferenza delle direttrici e dei direttori dei dipartimenti cantonali di giustizia e polizia (CCDGP), che ha dato il via libera alla ratifica nei Cantoni. Il Concordato entra in vigore non appena vi aderiscono almeno due Cantoni, al più presto tuttavia il 1° gennaio 2010. Se i parlamenti cantonali approveranno per tempo il Concordato, le misure potranno essere mantenute senza interruzioni e a tempo indeterminato dopo il 31 dicembre 2009.

Il Concordato comporta pochi adeguamenti legislativi a livello cantonale. La legge sulla polizia del Cantone dei Grigioni contiene già disposizioni relative all'allontanamento e alla tenuta a distanza, nonché al fermo preventivo di polizia. Il comandante della polizia cantonale è stato designato autorità competente a disporre queste misure.

Persona di riferimento:

Consigliera di Stato Barbara Janom Steiner, Direttrice del Dipartimento di giustizia, sicurezza e sanità, tel. 081 257 25 01

Organo: Governo

Fonte: it Cancelleria dello Stato dei Grigioni

Data: 30.06.2008

La regenza propona da sa participar al concordat davart las mesiras cunter la violenza a chaschun d'occurrenzas da sport

Il chantun Grischun duai sa participar al concordat davart las mesiras cunter la violenza a chaschun d'occurrenzas da sport. Quai propona la regenza grischuna al cussegl grond. Il parlament vegn a tractar la participaziun en la sessiun d'avust 2008.

Per dar a las autoritads ils instruments necessaris per agir cunter la violenza a chaschun d'occurrenzas da sport avevan las chombras federalas deliberà il mars 2006 ina revisiun parziala da la lescha federala davart mesiras per mantegnair la segirezza interna, e quai cunzunt en vista al campiunadi europeic da ballape 2008 ed al campiunadi mundial da hockey sin glatsch 2009. Per cumbatter la violenza a chaschun d'occurrenzas da sport èn vegnidas determinadas sco mesiras preventivas la registraziun da hooligans, ch'èn daventads violents, en in sistem d'infurmaziun naziunal, la restricziun da bandunar il pajais, ils areals scumandads, l'obligaziun da sa preschentar u la fermanza da polizia.

La durada da questas mesiras è limitada fin la fin da l'onn 2009. La confederaziun lavura vi d'ina midada da la constituziun, tras la quala ella duai survegnir la cumpetenza legislativa en quest sectur. Ils chantuns teman ch'i dettia qua tras ina intervenziun en la suveranitad poliziala chantunala, uschia ch'els èn - empè da quai - s'exprimids per in concordat. Il nov concordat surpiglia las mesiras temporaras e limitadas da la confederaziun e regla las mesiras polizialas preventivas per uschia pudair cumbatter a temp la violenza a chaschun d'occurrenzas da sport. Quai èn ils areals scumandads, l'obligaziun da sa preschentar e la fermanza da polizia. Questas mesiras cunter il hooliganissem n'èn betg mo necessarias per realisar en Svizra il campiunadi europeic da ballape 2008 ed il campiunadi mundial da hockey sin glatsch 2009, mabain er per campiunadis da sport che mobiliseschan in grond public.

Il text dal concordat è vegnì approvà da la conferenza da las directuras e dals directurs chantunals da giustia e polizia (CDCGP) a chaschun da la radunanza d'atun ed è vegnì deliberà per la ratificaziun en ils chantuns. Quest concordat entra en vigur, uschespert che almain dus chantuns èn sa participads ad el, il pli baud dentant il 1. da schaner 2010. Sch'ils parlaments chantunals approveschan a temp il concordat, poi vegnir cuntinuà cun las mesiras suenter ils 31 da december 2009, e quai senza interrupziun e per ina durada illimitada.

Il basegn d'adattar la legislaziun chantunala al concordat è pitschen. La lescha da polizia dal chantun Grischun cuntegna gia disposiziuns davart la spedida, davart il tegnair davent e davart la fermanza da polizia. Sco instanza cumpetenta per ordinar questas mesiras è vegnì designà il cumandant da la polizia chantunala.

Persuna che dat infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

Data: 30.06.2008